

| Ášši/Sak <Saksnr> | <Tittel> |
| --- | --- |

**Arkivsaknr.**

21/365

**Ohcan luvvejuvvot doaimmas sámediggeáirrasin - Ellinor Skartland**

| Mielddus/Vedlegg |
| --- |
|  |

# Áššečilgehus

# Ellinor Skartland ohca e-poasttas 07.10.21 luvvejuvvot ámmáhisttis Norgga Sámiid Riikkasearvvi 5. várrelahttun válgabires 1 Nuortaguovlu 2021-2025. Sivvan dasa lea ahte son lea álgán journalistabargui NRKii.

#### Árvvoštallan

Sámeláhka §2-9 Bessejassii beassan ja luohpan válgaáigodagas dadjá ná:

# *Sámediggeáirasiid guđet eai nagat doaimmahit iežaset geatnegasvuođaid sámedigge-áirrasin almmá badjelmearálaš váttisvuođaid haga, sáhttá Sámediggi sin ohcamiid vuođul luoitit bessejassii muhtun áigái dahje juo válgaáigodaga lohppii.*

# Dievasčoahkkinjođihangoddi oaivvilda ahte áirras- dahje várrelahtoámmát sáhttá leat váttis ovttastit journalisttavirggiin NRKas, muhto ii dárbbaš leat nu. Vuođđun dán árvvoštallamii ferte leat makkár fágasuorggi journalista galgá gokčat. Dán oktavuođas lea jearaldat sáhttá go NRK geavahit Skartlanda journalistagelbbolašvuođa nu guhká go son maiddái lea várrelahttu Sámedikkis.

Skartland lea Norgga Sámiid Riikasearvvi 5. várrelahttu Nuortaguovllu válgabiirres. Váikko lea nu ahte várrelahtut eai leat nu oidnosis go fásta áirasat, de lea lihkká nu ahte journalistavirgi politihkalaš surggiin sáhttá leat váttis ovttastit politihkalaš ámmáhin vaikko lea maŋimuš várrelahttu válgabiirres.

Dán vuođul oaivvilda dievasčoahkkinjođihangoddi ahte Skartland journalistavirgi deavdá sámelága §2-9 gáibádusaid ja ahte Ellinor Skartland berre luvvejuvvot várrelahttun.

## Mearrádus

Ellinor Skartland luvvejuvvo ámmáhisttis Norgga Sámiid Riikasearvvi 5. várrelahttun válgabiirres 1 Nuortaguovlu 2021-2025 válgaáigodaga lohppii. Luvven loahpahuvvo jus son heaitá virggistis NRK:s ovdal go válgaáigodat lea nohkan.